**Tézy**

**k vyhláške**

**Ministerstva životného prostredia Slovenskej republiky**

**o rozšírenej zodpovednosti výrobcov vybraných výrobkov a o vybraných prúdoch odpadov**

Predmetná vyhláška Ministerstva životného prostredia Slovenskej republiky bude vydaná na základe splnomocnenia § 105 ods. 3 písm. i) až m) zákona č. .... o odpadoch a o zmene a doplnení niektorých zákonov.

1. **Všeobecná časť**

Vyhláška ustanoví:

a) podrobnosti žiadosti o zápis do Registra výrobcov príslušného prúdu odpadu a vzor potvrdenia o zápise,

b) podrobnosti o evidenčnej a ohlasovacej povinnosti (§27 ods. 4 písm. h),

1. podrobnosti o informačnej povinnosť vo vzťahu ku konečným používateľom vybraného výrobku, (podrobnosti o propagačných a vzdelávacích aktivitách s celoslovenským pôsobením so zameraním na konečného používateľa o nakladaní s vybraným prúdom odpadu, triedenom zbere komunálnych odpadov a prevencii vzniku odpadov),
2. podrobnosti o obsahu Správy o činnosti organizácie zodpovednosti výrobcov a Správy o funkčnosti systému individuálneho nakladania,
3. podrobnosti o rozsahu územného pokrytia Slovenskej republiky na účely zabezpečenia zberu vybraného prúdu odpadu.
4. **Elektrozariadenia a elektroodpad**

Vyhláška ustanoví:

1. podrobnosti o nakladaní s elektrozariadením a s elektroodpadom,
2. podrobnosti o členení elektroodpadu na účely oddeleného zberu a skladovania pred jeho spracovaním,
3. podrobnosti o označovaní elektrozariadenia uvádzaného na trh grafickým symbolom,
4. podrobnosti o nádobe na zbernom mieste - označovanie ??,
5. podrobnosti o skladovaní elektroodpadu vrátane dočasného skladovania,
6. podrobnosti o evidenčnej a ohlasovacej povinnosti spracovateľa elektroodpadu,
7. podrobnosti o technických požiadavkách na spracovanie elektroodpadu,
8. podrobnosti o vedení prevádzkovej dokumentácie o spracovaní elektroodpadu
9. podmienky, ktoré musí spĺňať zariadenie na výkon prípravy na opätovné použitie,
10. podrobnosti o informáciách spracovateľom o príprave na opätovné použitie a spracovanie pre každý typ nového elektrozariadenia,
11. kategórie elektroodpadu, ktoré sú vhodné na prípravu na opätovné použitie a oprávnenosť osoby vykonávajúcej prípravu na opätovné použitie elektrozariadení??,
12. nádoba určená na odovzdanie -veľmi malý elektroodpad alebo elektroodpad zo svetelných zdrojov,
13. príklady elektroodpadu iného ako z domácností.
14. **Batérie a akumulátory**

Vyhláška ustanoví:

1. Podrobnosti o označovaní batérie, akumulátory a sady batérií grafickým symbolom a ustanoveným spôsobom,
2. podrobnosti o evidenčnej a ohlasovacej povinnosti ~~výrobcu~~ a spracovateľa batérií a akumulátorov,
3. požiadavky na spracovanie a recykláciu použitých batérií a akumulátorov,
4. podrobnosti o prevádzkovej dokumentácii o spracovaní a recyklácii použitých batérií a akumulátorov,
5. podrobnosti o spôsobe preukazovania plnenia recyklačnej efektivity v zariadení na zhodnocovanie odpadu na území iných členských štátov Európskej únie, ako aj mimo územia členských štátov Európskej únie,
6. mieru recyklačnej efektivity použitých batérií a akumulátorov.
7. **Obaly a odpady z obalov**

Vyhláška ustanoví:

1. výška zálohu zálohovaných opakovane použiteľných obalov,

**§ 1**

Výška zálohu za zálohované opakovane použiteľné obaly na nápoje je  
a) 0, 13 eura za jeden obal pre opakovane použiteľné obaly na nápoje[[1]](#footnote-1) do objemu 2 000 ml vrátane okrem obalov uvedených v písmene b),   
b) 0, 27 eura za jeden obal pre sklenené opakovane použiteľné obaly na pivo[[2]](#footnote-2) s iným ako korunkovým uzáverom,   
c) 40 eur pre opakovane použiteľné obaly na nápoje neuvedené v písmenách a) a b).

**§ 2**

(1) Zoznam zálohovaných obalov, ktoré nie sú opakovane použiteľné:  
a) obaly z polyetyléntereftalátu (PET) na nápoje1 s objemom nad 500 ml vrátane,   
b) obaly z polyetyléntereftalátu (PET) na vody[[3]](#footnote-3) s objemom nad 500 ml vrátane,   
c) hliníkové plechovky na nápoje s objemom do 500 ml vrátane.  
  
(2) Výška zálohu za obaly uvedené v odseku 1 je 0 eur za jeden obal.

1. požiadavky na vlastnosti a zloženie obalov,

**§ 3**

Požiadavky na zloženie a vlastnosti obalov sú uvedené v prílohe č. XY.

1. podrobnosti o označovaní údajom o materiálovom označovaní obalu,

**§ 4**

(1) Grafické značky na označovanie o materiálovom zložení obalov sú uvedené v prílohe č. XY1.

(2) Značku podľa odseku 1 je možné uviesť v označení priamo na obale, na etikete alebo dokumente, ktorý sprevádza výrobok.

(3) Označenie sa umiestňuje na takom mieste na obale, ktoré sa otváraním obalu alebo bežnou manipuláciou s obalom nepoškodí alebo neodstráni. Viacnásobné použitie označenia obalu je prípustné.

1. podrobnosti o označovaní obalu ako zálohovaný obal.

(4) Zálohované obaly na nápoje, ktorých výška zálohu je vyššia ako 0 eur sa označujú textom „Zálohovaný obal“.

(5) Veľkosť značky a označenie obalu textom „Zálohovaný obal“ sú vyhotovené tak, aby boli ľahko čitateľné.

e) podrobnosti o evidenčnej a ohlasovacej povinnosti výrobcu obalov

f) podrobnosti o spôsobe preukazovania plnenia záväzných limitov v zariadení na zhodnocovanie odpadu na území členských štátov Európskej únie, ako aj mimo územia členských štátov Európskej únie,

1. **Staré vozidlá**

Vyhláška ustanoví:

a) podrobnosti o požiadavkách na zariadenie na spracovanie starých vozidiel a na zariadenie na zber starých vozidiel,

b) podrobnosti o podmienkach nakladania so starými vozidlami pri ich spracúvaní,

c) podrobnosti o evidenčnej a ohlasovacej povinnosti spracovateľa starých vozidiel,

d) podrobnosti o vedení prevádzkovej dokumentácie o spracovaní starých vozidiel

e) podrobnosti o vedení dokumentácie o starých vozidlách umiestnených na určenom parkovisku,

f) podrobnosti o spôsobe kódovania častí vozidiel, materiálov používaných vo vozidlách a vybavenia používaného vo vozidlách a zoznam kódov,

g) požiadavky na recykláciu, zhodnocovanie starých vozidiel a opätovné použitie častí starých vozidiel,

h) zoznam materiálov a súčiastok, na ktoré sa nevzťahuje zákaz podľa ~~§ 18 ods. 4 písm. l)~~ zákona, vrátane najvyšších prípustných limitov obsahu olova, kadmia, ortuti a šesťmocného chrómu v nich obsiahnutých, lehoty na uplatňovanie výnimky z tohto zákazu a prípady, keď sa tieto materiály a súčiastky oddelia pred ďalším spracovaním vrátane spôsobu ich označenia,

i) podrobnosti o informačnej povinnosti pre potenciálnych kupujúcich ( § 61 ods. 2 písm. d),

j) informácie o environmentálne vhodnom spracovaní starých vozidiel na technickom nosiči údajov alebo prostriedkami elektronickej komunikácie,

k) vzor potvrdenie o prevzatí starého vozidla na spracovanie

g) podrobnosti o publikovaní informácií uvedených v § 61 ods. 2 písm. e) bod 2 až 4.,

h) podrobnosti o žiadosti o vydanie rozhodnutia o neexistencii starého vozidla,

i) výšku príspevku do Environmentálneho fondu.

Navrhované prílohy:

1. Vzor potvrdenia o zápise do registra príslušnej komodity
2. Vzory hlásenia výrobcov príslušnej komodity
3. Označovanie elektrozariadení a batérií grafickým symbolom
4. Výpočet limitov pre zber použitých prenosných batérií a akumulátorov a sledovanie ich plnenia
5. Požiadavky na zloženie a vlastnosti obalov
6. Vzor potvrdenia o prevzatí starého vozidla na spracovanie

Navrhovaná účinnosť:

Príloha č. XY

k vyhláške č. …/2014 Z. z.

##### **POŽIADAVKY NA ZLOŽENIE A VLASTNOSTI OBALOV**

1. Požiadavky na výrobu a zloženie obalov.

1.1 Obaly sa vyrábajú tak, aby ich množstvo a hmotnosť boli obmedzené na minimálne množstvo zodpovedajúce udržaniu potrebnej úrovne bezpečnosti, hygieny a prijateľnosti pre výrobok v obale a pre spotrebiteľa. [[4]](#footnote-4))

1.2 Obaly sa navrhujú, vyrábajú a obchoduje sa s nimi tak, aby sa umožnilo ich opätovné použitie, zhodnocovanie vrátane recyklácie a minimalizoval sa ich vplyv na životné prostredie, keď sa odpad z obalov alebo zvyšky z nakladania s odpadmi z obalov zneškodňujú.

1.3 Obaly sa vyrábajú tak, aby prítomnosť škodlivých a iných nebezpečných látok a materiálov ako zložiek obalových materiálov alebo niektorej zložky obalov bola minimalizovaná s ohľadom na ich prítomnosť v emisiách, popole alebo výluhu, keď sa obaly alebo zvyšky z nakladania s odpadmi z obalov spaľujú alebo skládkujú.

2. Požiadavky na vlastnosti umožňujúce opätovné použitie obalov

2.1 fyzikálne vlastnosti obalov musia umožniť v predpokladaných obvyklých podmienkach používania ich viacnásobné použitie,

2.2 činnosti s použitými obalmi musí byť možné vykonávať tak, aby boli dodržané požiadavky na ochranu zdravia a bezpečnosť pri práci,

2.3 musia byť splnené špecifické požiadavky týkajúce sa obalov vhodných na zhodnotenie ihneď po tom, ako sa obaly prestanú opakovane používať a stanú sa odpadom.

3. Požiadavky na vlastnosti umožňujúce odber zálohovaných opakovane použiteľných obalov

3.1 neporušenosť,

3.2 pôvodný tvar,

3.3 bez mechanických nečistôt (vnútri i na povrchu),

3.4 rovnaký druh; druhom obalu je jeho rozlíšenie podľa druhu nápoja, ktorý sa do neho plní, (napr. fľaša na pivo, na minerálku),

3.5 rovnaký typ; typom obalu je konštrukčný typ, stanovený špecifikáciou odsúhlasenou osobami podľa zákona o odpadoch (§ 55 ods.2 a § 56 ods. 2).

4. Požiadavky na vlastnosti umožňujúce zhodnocovanie obalov.

4.1 Vhodnosť na zhodnotenie materiálovou recykláciou

Obaly sa vyrábajú takým spôsobom, aby bola umožnená recyklácia aspoň časti použitého materiálu na výrobu predajného výrobku. [[5]](#footnote-5))

4.2 Vhodnosť na energetické zhodnotenie

Odpady z obalov určené na energetické zhodnotenie musia mať čo možno najmenej zložiek s nízkokalorickou hodnotou na účely zlepšenia energetického zhodnotenia.[[6]](#footnote-6))

4.3 Vhodnosť na zhodnocovanie kompostovaním

Odpady z obalov určené na kompostovanie musia mať takú schopnosť biologického rozkladu, ktorá nebráni ich separovanému zberu, procesu kompostovania alebo vplyvom, ktorým by boli vystavené.[[7]](#footnote-7))

4.4 Biodegradovateľné obaly

Biodegradovateľný odpad z obalov musí byť fyzikálne, chemicky, termicky alebo biologicky rozložiteľný tak, aby sa prevažná časť vzniknutého kompostu nakoniec rozložila na oxid uhličitý, biomasu a vodu.4)

Príloha č.XY1

k vyhláške č. …/2014 Z. z.

**GRAFICKÉ ZNAČKY NA OZNAČOVANIE OBALOV**

##### 1. Značka, ktorá znamená, že obal je možné materiálovo recyklovať alebo zhodnotiť. Súčasťou značky je aj označenie materiálu, z ktorého je obal vyrobený.

|  |  |  |
| --- | --- | --- |
| **a)** | **b)** | **c)** |

****

**Označenie materiálového zloženia obalov**

|  |  |  |
| --- | --- | --- |
| Materiál | Písomný znak | Číselný znak |
| **Materiály z plastov** |  |  |
| Polyetylén tereftalát | PET | 1 |
| Polyetylén veľkej hustoty | HDPE | 2 |
| Polyvinylchlorid | PVC | 3 |
| Polyetylén malej hustoty | LDPE | 4 |
| Polypropylén | PP | 5 |
| Polystyrén | PS | 6 |
| **Materiály z papiera a lepenky** |  |  |
| Vlnitá lepenky | PAP | 20 |
| Hladká lepenka | PAP | 21 |
| Papier | PAP | 22 |
| **Materiály z kovov** |  |  |
| Oceľ | FE | 40 |
| Hliník | ALU | 41 |
| **Materiály z dreva** |  |  |
| Drevo | FOR | 50 |
| Korok | FOR | 51 |
| **Materiály z textilu** |  |  |
| Bavlna | TEX | 60 |
| Vrecovina, juta | TEX | 61 |
| **Materiály zo skla** |  |  |
| Bezfarebné sklo | GL | 70 |
| Zelené sklo | GL | 71 |
| Hnedé sklo | GL | 72 |
| **Kompozity** | **C** |  |
| Papier a lepenka / rôzne kovy |  | 80 |
| Papier a lepenka / plasty |  | 81 |
| Papier a lepenka / hliník |  | 82 |
| Papier a lepenka / cínový plech |  | 83 |
| Papier a lepenka / plast / hliník |  | 84 |
| Papier a lepenka / plasty / hliník / cínový plech |  | 85 |
|  |  |  |
| Plasty / hliník |  | 90 |
| Plasty / cínový plech |  | 91 |
| Plasty / rôzne kovy |  | 92 |
|  |  |  |
| Sklo / plasty |  | 95 |
| Sklo / hliník |  | 96 |
| Sklo / cínový plech |  | 97 |
| Sklo / rôzne kovy |  | 98 |

Obal zložený z viacerých rôznych materiálov, ktoré nie je možné od seba ručne oddeliť, je kompozit.

Kompozity sa označujú písomným znakom C / skratka materiálu, ktorý prevažuje.

Napr. obal z vrstvených materiálov – nápojový obal (škatuľa na džús): hlavná zložka je papier (PAP), ďalej vrstva polyetylénu (PE) a vrstva hliníka (ALU), označenie bude C / PAP

1. Značka, ktorá znamená, že obal po použití treba dať do zbernej nádoby.

****

1. § 3 ods. 4 výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z. z.).  
    [↑](#footnote-ref-1)
2. § 29 výnosu Ministerstva pôdohospodárstva Slovenskej republiky Ministerstva zdravotníctva Slovenskej republiky z 10. augusta 2000 č. 2313/4/2000-100, ktorým sa vydáva hlava Potravinového kódexu Slovenskej republiky upravujúca nápoje (oznámenie č. 357/2000 Z. z.). [↑](#footnote-ref-2)
3. § 2 výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 10. augusta 2000 č. 2313/4/2000-100 (oznámenie č. 357/2000 Z. z.). [↑](#footnote-ref-3)
4. ) STN EN 13428 (77 7005) Obaly. Špecifické požiadavky na výrobu a zloženie. Prevencia znížením zdrojov. [↑](#footnote-ref-4)
5. ) STN EN 13430 (77 7007) Obaly. Požiadavky na obaly zhodnotiteľné materiálovou recykláciou. [↑](#footnote-ref-5)
6. ) STN EN 13431 (77 7008) Obaly. Požiadavky na energeticky zhodnotiteľné obaly vrátane špecifikácie minimálnej nízkokalorickej výhrevnosti. [↑](#footnote-ref-6)
7. ) STN EN 13432 (77 7009) Obaly. Požiadavky na obaly zhodnotiteľné kompostovaním a biodegradáciou. Skúšobná schéma a kritériá hodnotenia na konečnú prijateľnosť obalov. [↑](#footnote-ref-7)